b'\n_START_ARTICLE_\nDr\xc3\xb8mtorp videreg\xc3\xa5ende skole\n_START_SECTION_\nHistorie\n_START_PARAGRAPH_\nSkolen ble etablert i 1967 som Ski yrkesskole for handel og kontor i Kirkeveien i Ski (n\xc3\xa5 Kontra kulturskole). Ved innf\xc3\xb8ring av videreg\xc3\xa5ende oppl\xc3\xa6ring i 1976 fikk skolen navnet Kontra videreg\xc3\xa5ende skole. H\xc3\xb8sten 1993 flyttet skolen til Ski N\xc3\xa6ringspark og byttet navn til Dr\xc3\xb8mtorp videreg\xc3\xa5ende skole. Navnet Dr\xc3\xb8mtorp er gammelt. P\xc3\xa5 1400-tallet kunne man finne Drymbulstorp. Drymbull er et personnavn, som er avledet av Drumbr som betyr trekubbe og torp som betyr tett bebodd, folksomt sted._NEWLINE_Formen Dr\xc3\xb8mtorp er registrert i 1578._NEWLINE_Der hvor Dr\xc3\xb8mtorp videreg\xc3\xa5ende skole ligger i dag var det tidligere en sprengstoffabrikk. H\xc3\xb8sten 1984 ble den nedlagt.'